Diari Oficial de la Generalitat Valenciana


Sumari del DOGV 8354, del 03-08-2018 (2018/7408)

RESOLUCIÓ de 24 de juliol de 2018, de la Conselleria d'Educació, Investigació, Cultura i Esport, de concessió de subvencions per a la internacionalització d'empreses i entitats culturals.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8354

Data del DOGV
:   03-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7408


Data del document
:   24-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 de juliol de 2018, de la Conselleria d'Educació, Investigació, Cultura i Esport, de concessió de subvencions per a la internacionalització d'empreses i entitats culturals. [2018/7408]  
L'Ordre 54/2016, de 19 de setembre, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
La Resolució de 25 d'abril de 2018, de la Conselleria d'Educació, Investigació, Cultura i Esport, convoca subvencions per a la internacionalització d'empreses i entitats culturals (DOGV 8285, 02.05.2018).  
  
L'objecte d'aquestes subvencions és donar suport a accions que ajuden a la internacionalització d'empreses i entitats culturals i que contribuïsquen a la presència en l'exterior de la creació cultural valenciana, així com per a galeries d'art per haver participat en fires d'art que hagen sigut realitzades entre els dies 31 d'octubre de 2017 i 31 d'octubre de 2018, tots dos inclosos.  
Una vegada finalitzat el termini de presentació de sol·licituds, es va presentar l'esmena de deficiències i, comunicats els expedients corresponents, es va constituir la comissió tècnica d'avaluació el dia 2 de juliol de 2018, que va valorar les sol·licituds presentades i va proposar la distribució d'aquestes subvencions. A la vista de l'informe d'aquesta comissió i de la proposta de la Direcció General de Cultura i Patrimoni, resolc:  
  
Primer  
Concedir, de conformitat amb l'ordre que estableix les bases i amb la resolució de la convocatòria, les subvencions a les entitats que apareixen relacionades en els annexos I (modalitat A) i III (modalitat B), per la quantia que s'hi determina i per un import global de 174.349,68 euros, que es finançaran amb càrrec a la línia S7884000, programa 97.24.95.810.74.8, del pressupost de la Generalitat per a l'any 2018. Queden sense adjudicar 40.650,32 euros.  
  
Segon  
Desestimar les sol·licituds relacionades en l'annex II pels motius indicats en cada cas.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Quart  
Aquests subvencions, estan acollides al règim de minimis establit en el Reglament (CE) núm. 1407/2013, de 18 de desembre, de la Comissió, de 15 de desembre de 2006 (DOUE L 352/1 de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
  
Cinqué  
El pagament de les subvencions es farà una vegada realitzada i justificada l'activitat d'acord amb la sol·licitud presentada; amb l'article 12 de l'Ordre 54/2016, de 19 de setembre; amb la Llei 1/2015, de 6 de febrer, d'hisenda pública i del sector públic instrumental i de subvencions, i amb la present resolució de concessió.  
  
Sisé  
L'incompliment de les finalitats de la subvenció o d'algun dels supòsits contemplats en la base desena, donaran lloc a la revocació de la resolució, i en serà exigible el reintegrament en cas que no s'efectue voluntàriament pel beneficiari i sense perjudici de les altres responsabilitats a què donaren lloc aquest incompliment.  
D'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, s'hi podrà interposar un recurs potestatiu de reposició o, directament, un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 24 de juliol de 2018. El conseller d'Educació, Investigació, Cultura i Esport: Vicent Marzà Ibáñez.